VNT อาการหนัก! ไตรมาส 2/58 พลิกขาดทุน
VNT อาการหนัก! ไตรมาส 2/58 พลิกขาดทุน 46.2 ล้านบาท จากปีก่อนมีกำไร 177.57 ล้านบาท ขณะที่ช่วง 6 เดือนแรกมีกำไรสุทธิ 143.74 ล้านบาท จากช่วงเดียวกันของปีก่อนที่มีกำไรสุทธิ 274.04 ล้านบาท
10 ส.ค. 2558

บริษัท วีนิไทย จำกัด (มหาชน) หรือ VNT รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 46.2 ล้านบาท หรือขาดทุนสุทธิ 0.04 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 177.57 ล้านบาท หรือมีกำไรสุทธิ 0.15 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 143.74 ล้านบาท หรือ 0.12 บาทต่อหุ้น จากช่วงเดียวกันของปีก่อนที่มีกำไรสุทธิ 274.04 ล้านบาท หรือ 0.23 บาทต่อหุ้น
โดยผลการดำเนินงานที่พลิกขาดทุน เนื่องจากราคาขายผลิตภัณฑ์พีวีซีที่ลดลงเป็นสัดส่วนมากกว่าการลดลงของต้น ทุนวัตถุดิบ หากแต่กำไรที่ลดลงบางส่วนมีการชดเชยจากปริมาณขายที่เพิ่มขึ้นของผลิตภัณฑ์อีพิคลอโรไฮดริน ประกอบกับส่วนต่างระหว่างราคาขายผลิตภัณฑ์กับต้นทุนวัตถุดิบที่เพิ่มขึ้นตามการลดลงของราคากลีเซอรีน